Diari Oficial de la Generalitat Valenciana


Sumari del DOGV 9138, del 29-07-2021 (2021/7527)

RESOLUCIÓ de 5 de juliol de 2021, de la Conselleria d'Educació, Cultura i Esport, per la qual s'autoritza l'obertura i funcionament del centre privat d'ensenyaments esportius Centro de Formación Elitesport Algemesí, d'Algemesí.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9138

Data del DOGV
:   29-07-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/7527


Data del document
:   05-07-2021

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 5 de juliol de 2021, de la Conselleria d'Educació, Cultura i Esport, per la qual s'autoritza l'obertura i funcionament del centre privat d'ensenyaments esportius Centro de Formación Elitesport Algemesí, d'Algemesí. [2021/7527]  
Antecedents de fet  
Primer. L'expedient ha sigut iniciat a instàncies del representant legal d'Elite Sport, SL, titular del centre, mitjançant sol·licitud d'autorització d'obertura i funcionament d'un centre docent privat d'ensenyaments esportius, amb denominació específica Centro de Formación Elitesport Algemesí (codi de centre 48487372), a Algemesí, per a la impartició del grau mitjà i superior de bàsquet, handbol, futbol i futbol sala.  
Segon. Per a la impartició de les especialitats esmentades, el centre farà ús de les següents instal·lacions:  
- Camp municipal de futbol de la localitat de Benimodo, cedit per l'Ajuntament d'aquesta localitat a la Unió Esportiva de Benimodo, quedant constància en l'expedient del contracte d'arrendament parcial d'aquesta instal·lació esportiva pel club al nou centre d'ensenyaments esportius.  
- Instal·lacions del centre docent privat Nuestra Señora de la Salud, codi de centre 96942370, d'Algemesí, mitjançant contracte d'arrendament d'aules i espais esportius que s'aporta a l'expedient.  
  
Tercer. En data 25 de febrer de 2019, el Servei d'Ensenyaments de Règim Especial de la Direcció General de Formació Professional i Ensenyaments de Règim Especial informa favorablement respecte de la viabilitat dels horaris del centre.  
Quart. La Direcció General de Centres Docents va emetre informe favorable, en data 24 de febrer de 2021, respecte a la proposta d'instal·lacions i ús educatiu dels espais reflectits en la documentació tècnica presentada.  
Cinqué. La Direcció Territorial d'aquesta conselleria a València emet proposta favorable que inclou informes favorables de la unitat tècnica de construccions, respecte a les instal·lacions, i de la inspecció d'educació, quedant aquest últim condicionat a l'aportació per part del centre, abans de l'inici de les activitats educatives, de la relació completa del personal qualificat.  
  
Fonaments de dret  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 7 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, l'òrgan competent per a dictar la present resolució és el secretari autonòmic d'Educació i Formació Professional.  
2n. El procediment d'obertura i funcionament del centre ha complit amb els requisits exigits en el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitàries, modificat pel Reial decret 131/2010, de 12 de febrer.  
3r. Reial decret 320/2000, de 3 de març, pel qual s'estableixen els títols de Tècnic Esportiu i Tècnic Esportiu Superior en les especialitats de Futbol i Futbol Sala, s'aproven els corresponents ensenyaments mínims i es regulen les proves i els requisits d'accés a aquests ensenyaments.  
4t. Reial decret 980/2015 pel qual s'estableix el títol de tècnic esportiu en bàsquet.  
5é. Reial decret 982/2015 pel qual s'estableix el títol de tècnic esportiu superior en bàsquet.  
6é. Reial decret 361/2014 pel qual s'estableixen els títols de tècnic esportiu i tècnic esportiu superior en handbol.  
  
De conformitat amb el que s'ha exposat anteriorment, resolc:   
  
Primer  
Autoritzar l'obertura i funcionament del centre docent privat que a continuació s'indica, ateses les característiques, ensenyaments i capacitat màxima que s'assenyalen:  
Codi: 88106111.  
Denominació genèrica del centre: centre docent privat d'ensenyaments esportius.  
Denominació específica del centre: Centro de Formación Elitesport Algemesí.  
Titular: Elite Sport, SL.  
Domicili: Partida Berca - Polígon 15, s/n.  
Localitat: Algemesí (46724).  
Província: València  
Ensenyaments esportius que s'autoritzen i capacitat:  
Grau mitjà:  
- Bàsquet: 1 cicle inicial i 1 cicle final de bàsquet, amb 35 llocs escolars cada cicle.  
- Handbol: 1 cicle inicial i 1 cicle final de handbol, amb 35 llocs escolars cada cicle.  
- Futbol: 1 cicle inicial i 1 cicle final de futbol, amb 35 llocs escolars cada cicle.  
- Futbol Sala: 1 cicle inicial i 1 cicle final de futbol sala, amb 35 llocs escolars cada cicle.  
  
Grau superior:  
- Bàsquet: 1 cicle de grau superior de bàsquet, amb 35 llocs escolars per cicle.  
- Handbol: 1 cicle de grau superior de handbol, amb 35 llocs escolars per cicle  
- Futbol: 1 cicle de grau superior de futbol, amb 35 llocs escolars per cicle.  
- Futbol Sala: 1 cicle de grau superior de futbol sala, amb 35 llocs escolars per cicle.  
  
Segon  
La present resolució tindrà efectes acadèmics a partir del curs 2021-22.  
  
La present resolució donarà lloc a les corresponents inscripcions en el Registre de centres docents de la Comunitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 5 de juliol de 2021.- El secretari autonòmic d'Educació i Formació Professional: Miguel Soler Gracia.